ליאם הפקות

ליאם הפקות היא חברת תקליטים ישראלית בבעלותו של הזמר הישראלי אייל גולן.

היסטוריה 
החברה נוסדה על ידי הזמר הישראלי אייל גולן ומנהלו לשעבר, היזם בני פרץ, והיא נקראת על שם ליאם בנו הבכור של גולן מנישואיו לאילנית לוי. בין האמנים שייצגה החברה לאורך השנים ניתן למנות את גולן עצמו, מושיק עפיה, איתי לוי, נסרין קדרי ולואי עלי.

ב-2011 עלתה לשידור בערוץ 24 התוכנית "אייל גולן קורא לך", תוכנית מציאות בהנחיית אייל גולן העוסקת בגילוי כישרונות מוזיקליים בז'אנר המוזיקה הים תיכונית. הפרס לזוכה התכנית היה הפקת אלבום בכורה וחוזה ייצוג בחברה. בין האמנים שזכו בפרס במסגרת התכנית ניתן למנות את מורן מזור ונסרין קדרי. כמו כן, אף על פי שלא העפיל לגמר, אך בלט במהלך העונה, נחתם הזמר לואי עלי בחברה גם הוא. התכנית ירדה משידור עקב "פרשת משחקי חברה", בה עורב גולן.

ב-2013 החלה חקירה משטרתית נגד הזמר אייל גולן בשם "פרשת משחקי חברה", בחשד לבעילה אסורה בהסכמה של קטינות. רוב המקרים המתוארים בפרשה, התקיימו במשרדי החברה. כמו כן, היו מעורב בפרשה גם מנהלו של גולן ומייסד החברה בני פרץ ומנהל הכספים של החברה צחי אסולין.

ב-2019, עקב סכסוך בין גולן לפרץ, הוחלף מנכ"ל החברה מפרץ לאבי רז.

רשימת אמנים 

בהווה -
 איל גולן
 ירון אילן
 ליאם גולן
 אלין גולן
 רותם חן
 יגל אושרי

בעבר -
 איתי לוי
 נסרין קדרי
 לואי עלי
 מושיק עפיה
 רועי סנדלר
 דקל וקנין

הערות שוליים 

חברות תקליטים ישראליות
אייל גולן